208 T. THORELL 
nigro nitido formato. A latere visum plus duplo longius quam 
altius est abdomen, non altius postice quam antice, in dorso 
modo leviter et satis aequaliter convexum, adeo oblique pone 
mamillas concavato-truncatum, ut pars apicalis sub-conica etiam 
subter paene librata sit; mamillae circiter aeque longe ab apice 
abdominis et a petiolo distant. Vulva nigra ovato-triangula retro 
curvata limitem parum distinctum inter « corpus » crassius et 
« scapum » tenuiorem habet; versus basin in formam foveae 
magnae sub-transversae excavata est, tum utrinque costa crassa 
nitida utrinque marginata, quae apicem versus gracilis et humilis 
evadit: inter has margines elevatos, et usque ad ipsum apicem, 
ad longitudinem canaliculatus est scapus. Apex ejus angustus et 
brevis paullo elevato-marginatus et paullo recurvus est. 
Color. — Cephalothorax testaceo-fuscus, sat dense albicanti- 
pilosus. Sternum ejusdem coloris, pilis nigris sparsum; ad mar- 
ginem ejus anticum vestigia lineolae transversae flaventis et versus 
apicem vestigia punctorum flaventium vidisse videor (?). Mandi- 
bulae fuscae, apice nigrae. Maxillae et labium nigro-fusca, apice 
pallida. Palpi testaceo-fusci, parte tarsali, basi excepta, nigra. 
Pedes quoque testaceo-fusci, tarsis paene totis et apice femorum 
4.' paris nigris, femoribus anterioribus nigricantibus, basi late 
testaceo-fuscis; nigro- et ad partem pallido-pilosi et pubescentes 
sunt, setis nigris. Abdomen, pilis longioribus pallidis sat dense 
sparsum, superius cinerascens est, dorso (excepto in lateribus an- 
guste) area sub-lanceolata albicanti-cinerea per totam ejus longi- 
tudinem extensa occupato, quae area in lateribus anterius (ad ?/, 
longitudinis paene) levissime undulata et anguste nigricanti-mar- 
ginata est: anterius haec area punctis 4 (6) impressis fuscis notata 
est, et lineam longitudinalem tenuem obscuram, in medio et 
posterius utrinque ramum retro curvatum et directum emittentem 
habet; pars postica (apicalis) dorsi lineas longitudinales tenues 
parallelas 4 nigricantes ostendit. Inferius latera abdominis ni- 
gricantia sunt, ut venter, qui lineis vel fasciis duabus parallelis 
pallide flavis notatus est, a rima genitali versus mamillas extensis: 
hae fasciae sua quaeque macula parva pallide flava, ad latera 
mamillarum, antice, sita quasi continuantur. Spatium inter fa- 
